15/2022

Útdráttur

F var sakfelldur fyrir fíkniefnalagabrot og umferðarlagabrot. Refsing F var ákveðin fangelsi í 60 daga en hún bundin skilorði í tvö ár. Þá var hann sviptur ökurétti í þrjú ár og gert að sæta upptöku fíkniefna. Fyrir Landsrétti krafðist F þess að ökuréttarsvipting yrði ákveðin frá og með uppsögu héraðsdóms en ekki frá 23. nóvember 2023 líkt og héraðsdómur kvað á um. Í dómi Landsréttar kom fram að F hefði með dómi Héraðsdóms Reykjaness 1. október 2020 verið sviptur ökurétti tímabundið í þrjú ár og sex mánuði frá og með 29. maí 2020. Hefði verið gert ráð fyrir því í hinum áfrýjaða dómi að ökuréttarsvipting samkvæmt honum tæki við þegar ökuréttarsvipting samkvæmt hinum fyrri dómi rynni sitt skeiðá enda. Sá háttur væri í samræmi við dómvenju. Var hinn áfrýjaði dómur því staðfestur um annað en sakarkostnað.

Dómur Landsréttar

Mál þetta dæma landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 4. janúar 2022 í samræmi við yfirlýsingu ákærða um áfrýjun. Málsgögn bárust réttinum 21. mars sama ár. Áfrýjað er dómi Héraðsdóms Reykjaness 19. nóvember 2021 í málinunr. S- [...]/2021.

2

Ákæruvaldið krefst þess að hinn áfrýjaði dómur verði staðfestur.

3

Ákærði krefst þess að hinum áfrýjaða dómi verði hrundið að því er varðar ákvæði hans um ökuréttarsviptingu ákærða og að hún verði ákveðin frá dómsuppsögu héraðsdóms.

Niðurstaða

4

Sakar giftir á hendur ákærða eru raktar í hinum áfrýjaða dómi. Með dóminum var ákærði sakfelldur samkvæmt ákæru fyrir þau brot sem hann er ákærður fyrir og gert að sæta 60 daga skilorðsbundnu fangelsi. Þá var ákærði sviptur ökurétti í þrjú ár frá 29. nóvember 2023 aðtelja. Ennfremur var ákærða gert að sæta upptöku til ríkissjóðs á 0,25 grömmum af kókaíni. Loks var ákærða gert að greiða helming málsvarnarlauna skipaðs verjanda síns í héraði sem voru í heild ákveðin 1.000.000 króna, sem og annan sakarkostnað í héraði 101.119 krónur.

5

Í greinargerð til Landsréttar krefst ákærði þess að hinum áfrýjaða dómi verði hrundið á þann hátt að ökuréttarsviptingin verði ákveðin frá og með uppsögu héraðsdóms, en ekki frá 29. nóvember 2023. Þá krefst ákærði þess að allur sakarkostnaður á báðum dómstigum verði greiddur úr ríkissjóði, þar með talin málsvarnarlaun. Að öðru leyti unir ákærði héraðsdómi.

6

Að því varðar upphafsdag sviptingar ökuréttinda ber ákærði fyrir sig í fyrsta lagi að óheimilt sé að dæma refsingu, eða sviptingu tiltekinna réttinda, sem eigi að taka gildi í framtíðinni. Dómara skorti því lagaheimild til að svipta ákærða ökuréttindum frá 29. nóvember 2023 í stað þess að sviptingin sé frá dómsuppsögudegi. Í öðru lagi byggir ákærði á því að með því að svipta ákærða ökuréttindum frá 29. nóvember 2023 sé í raun búið að svipta hann ökuréttindum í samtals lengri tíma en hann hefði þurft að þola með ævilangri sviptingu þar sem hann í því tilfelli hefði átt þess kost að fá ökuréttindi aftur að liðnum 5 árum. Þannig hefði hann í því tilfelli átt þess kost að fá réttindi sín aftur 19. nóvember 2026 í stað 29. nóvember sama ár. Telur ákærði að engin heimild sé í lögum til að ákvarða honum svo harða refsingu eða viðurlög.

7

Með dómi Héraðsdóms Reykjaness 1. október 2020 var ákærði sviptur ökuréttindum tímabundið í þrjú ár og sex mánuði frá og með 29. maí 2020. Í hinum áfrýjaði dómi er gert ráð fyrir að ökuréttarsvipting samkvæmt honum taki við þegar ökuréttar svipting samkvæmt hinum fyrra dómi rennur sitt skeið á enda. Sá háttur sem hér er hafður á er í samræmi við dómvenju, sbr. t. d. dóma Hæstaréttar Íslands frá 11. apríl 2006 í máli nr. 21/2006, 30. október 2008 í máli nr. 92/2008 og 4. desember 2008 í máli nr. 335/2008. Samkvæmt þessu er hinn áfrýjaði dómur staðfestur um annað en skiptingu sakarkostnaðar.

8

Engin efni eru til annars en að fella allan kostnað af rekstri málsins á ákærða. Verður hann því dæmdur til að greiða allan sakarkostnað í héraði, þar með talin málsvarnarlaun skipaðs verjanda síns sem þar voru ákveðin og áfrýjunarkostnað málsins, þar með talin málsvarnarlaun skipaðs verjanda síns fyrir Landsrétti, sem ákveðin eru að meðtöldum virðisaukaskatti, eins og nánar greinir í dómsorði.

Dómsorð :

Hinn áfrýjaði dómur skal vera óraskaður um annað en sakarkostnað.

Ákærði, F-x-x F-x-x, greiði sakarkostnað í héraði og áfrýjunarkostnað málsins, samtals 1.721.095 krónur, þar með talin málsvarnarlaun skipaðs verjanda síns fyrir Landsrétti, E-kk-ef P-kk-ef Ó-kk-ef lögmanns, 600.000 krónur.